it it 
ir it 
it it EUROOPAN YHTEISÖJEN KOMISSIO 
Bryssel, 17.10.19% 
KOM(%) 480 lopul. 
KOMISSION TIEDONANTO 
NEUVOSTOLLE, EUROOPAN PARLAMENTILLE, TALOUS- JA 
SOSIAALIKOMITEALLE JA ALUEIDEN KOMITEALLE 
koskien kilpailusääntöjen soveltamisesta postialalla ja erityisesti tiettyjen postipalveluja 
koskevien valtion toimenpiteiden täytäntöönpanemisesta annettua tiedonantoluonnosta 
k oskevasta j ui ki sesta kuul em i sesta 

Sisällys 
1. Johdanto 
2. Tausta 
3. Julkinen kuuleminen 4 
4. Tiedonantoluonnoksen merkitys ja asema 5 
5. Direktiivin ja tiedonannon välinen suhde 5 
6. Tiedonantoluonnoksen sisältö 6 
7. Julkisen kuulemisen tulokset 7 
8. Päätelmät ja seuranta 11 
Liite 1 Luettelo julkisessa kuulemisessa saadusta kirjallisesta palautteesta 
1. Johdanto 
Joulukuussa 1995 komissio julkaisi virallisessa lehdessä ehdotuksensa toimenpiteistä 
postialan kehittämiseksi. Tiedonanto kilpailusääntöjen" soveltamisesta postialallajulkaistiin 
luonnoksena kuulemista varten. Nyt käsiteltävässä tiedonannossa on tarkoitus antaa tietoa 
julkisen kuulemisen tuloksista. On erittäin toivottavaa, että komission ehdotusta Euroopan 
parlamentin ja neuvoston direktiiviksi yhteisön postipalvelujen kehittämisestä koskeva 
yhteispäätösmenettely saadaan päätökseen nopeasti. Tämä tiedonanto voi edesauttaa tätä 
prosessia. 
Useista julkisen kuulemisen aikana saaduista huomautuksista ilmenee, että 
tiedonantoluonnoksen merkityksestä ja asemasta sekä direktiivin ja tiedonannon välisestä 
suhteesta ollaan epävarmoja tai ne on ymmärretty väärin. Tässä tiedonannossa käsitellään 
näitä näkökohtia ennen julkisen kuulemisen tulosten käsittelyä. Lopuksi esitellään 
toimenpiteitä, joita komissio aikoo toteuttaa tiedonannon suhteen. 
2. Tausta 
Komissio julkaisi heinäkuussa 1992 postipalvelujen yhtenäismarkkinoiden kehittämisestä1 
vihreän kirjan, josta seurasi laaja julkinen kuuleminen. Tämä johti kesäkuussa 1993 
julkaistuihin yhteisön postipalveluiden suuntaviivoihin2. Myöhemmin 7 päivänä 
helmikuuta annetussa päätöslauselmassa3 neuvosto kehotti komissiota tekemään ehdotuksia 
postialan yhdenmukaistamisesta ja asteittaisesta vapauttamisesta. Perusteellisten 
keskustelujen jälkeen komissio hyväksyi heinäkuussa 1995 toimenpidekokonaisuuden 
sisältäen ehdotuksen Euroopan parlamentin ja neuvoston direktiiviksi yhteisön 
postipalvelujen kehittämistä koskevista yhteisistä säännöistä ja palveluiden laadun 
parantamisesta4 ja luonnoksen komission tiedonannoksi kilpailusääntöjen soveltamisesta 
KC?M(91) 476, lopull. 
KOM (93) 247, 2.6.1993 
EYVLN:oC 48, 16.2.1994 CT VL, IN.O ^ tö, lO.Z.l^t 
Ehdotus Euroopan parlamentin ja neuvoston direktiiviksi yhteisön postipalvelujen kehittämistä 
koskevista yhteisistä säännöistä ja palvelujen laadun parantamisesta (KOM(95) 227 lopull.) 
3 
postialalla ja erityisesti tiettyjen postipalvelua koskevien valtion toimenpiteiden 
arvioimisesta. 
Molemmat asiakirjat on julkaistu yhdessä virallisessa lehdessä joulukuussa 1995. Tämä 
kokonaisuus on esitelty Euroopan parlamentille, neuvostolle, sosiaali-ja talouskomitealle 
sekä alueiden komitealle. Tiedonantoluonnoksen saaman ensimmäisen palautteen 
perusteella päätettiin lykätä lopullisen tiedonannon julkaisemista kunnes direktiivin 
suhteen on tehty päätös, ja tästä ilmoitettiin televiestintää käsittelevän neuvoston 
kokouksessa marraskuussa 1995. Tiedonanto julkaistaan joka tapauksessa viimeistään 
vuoden 1996 lopussa, koska alalla tarvitaan sen tuomaa selvyyttä kilpailusääntöihin. 
3. Julkinen kuuleminen 
Niitä joita asia koskee, pyydettiin toimittamaan huomautuksensa luonnoksesta komissiolle 
kahden kuukauden kuluessa ilmoitusluonnoksen julkaisemisesta virallisessa lehdessä, mikä 
tapahtui 2 päivänä joulukuuta 19955. Määräaika päättyi virallisesti 2 päivänä helmikuuta 
1996. Koska päätettiin, ettei lopullista tiedonantoa julkaista välittömästi kahden kuukauden 
kuulemisajanjakson päätyttyä vaan vasta sitten, kun on päätetty direktiivistä tai viimeistään 
vuoden 1996 lopussa, huomautusten esittämiselle voitiin antaa hieman lisäaikaa. 
Kuulemisaika päättyy virallisesti tämän tiedonannon julkaisemiseen. Myöhemmät 
huomautukset otetaan huomioon mahdollisuuksien mukaan menettelyn kuluessa. 
Pääosasto IV sai 46 huomautusta. Vastanneet järjestöt edustavat laajasti eri eturyhmiä. 
Jäljempänä esitellään saatua palautetta yksityiskohtaisesti. Palaute otetaan tarkasti 
huomioon viimeisteltäessä tiedonantoa ennen sen julkaisemista virallisessa lehdessä. 
Yleensä komissio on painattanut ehdotettuja tiedonantoja ja direktiivejä koskevien 
julkisten kuulemisten kuluessa saamansa huomautukset ja toimittanut ne pyydettäessä eri 
osapuolille. Tässä tapauksessa postialan tiedonantoluonnokseen huomautuksia toimittaneet 
5 Luonnos komission tiedonannoksi kilpailusääntöjen soveltamisesta postialalla ja erityisesti tiettyjen 
postipalvelua koskevien valtion toimenpiteiden täytäntöönpanemisesta (EYVL N:o C 322, s.3) 
ovat usein antaneet samalla postialan direktiiviehdotusta koskevia huomautuksia. Tämän 
vuoksi direktiiviehdotuksesta ja tiedonantoluonnoksesta saatu palaute julkaistaan yhdessä. 
4. Tiedonantoluonnoksen merkitys ja asema 
Tiedonantoluonnos perustuu Euroopan yhteisön perustamissopimuksen kilpailusääntöihin, 
ja siinä ilmaistaan komission näkemys kilpailuperiaatteiden soveltamisesta ja siitä 
aiheutuvat käytännön seuraukset postialalla sekä mahdolliset poikkeukset periaatteista. 
Luonnoksessa määritellään myös kanta, jonka komissio omaksuisi yhteisöjen 
tuomioistuimessa asioissa, jotka kansalliset tuomioistuimet ovat saattaneet yhteisöjen 
tuomioistuimen käsiteltäväksi perustamissopimuksen 177 artiklan nojalla. Tiedonanto ei 
ole eikä sen tarvitse olla oikeudellisesti sitova asiakirja: perustamissopimuksen 
kilpailumääräykset ovat jo oikeudellisesti sitovia. Komissioon saapuu yhä enemmän 
valituksia ja kysymyksiä kilpailusääntöjen soveltamisesta postialalla. Komission on 
varmistettava perustamissopimuksessa määriteltyjen kilpailusääntöjen soveltaminen ja 
valtion toimenpiteiden yhteensopivuus perustamissopimuksen määräysten kanssa sellaisten 
yritysten suhteen, joille on myönnetty erityis- tai yksinoikeuksia. Tiedonantoluonnoksessa 
julkistetaan kaikille asiasta kiinnostuneille tarkoitetut ohjaavat periaatteet siitä, miten ja 
miksi komissio soveltaa ja aikoo tulevaisuudessa soveltaa perustamissopimuksen 
kilpailusääntöjä. Tiedonantoluonnoksella pyritään välttämään ja ehkäisemään 
perustamissopimuksen rikkominen lisäämällä selvyyttä, ja tiedonannon perusteella 
kaikkien asianosaisten olisi kyettävä ymmärtämään asemansa paremmin. 
5. Direktiivin ja tiedonannon välinen suhde 
Direktiivissä ja tiedonannossa käsitellään postialaa eri näkökohdista, mutta ne on 
tarkoitettu toimimaan rinnakkain. Direktiivillä pyritään luomaan uusia oikeusmääräyksiä 
ja erityisesti yhdenmukaistamaan postipalvelua koskevat säännöt. Tiedonannossa 
rajoitutaan selittämään komission näkemykset jo sovellettavista perustamissopimuksen 
määräyksistä ja niiden merkityksestä postialalle. Pääasiassa tämä koskee yhteisön 
kilpailuoikeutta. Ei olisi ollut tarkoituksenmukaista liittää direktiiviehdotukseen artikloita, 
joissa ainoastaan toistetaan nykyistä oikeutta. Sen sijaan pidettiin hyödyllisenä ja itse 
asiassa tärkeänä selittää melko yksityiskohtaisesti, mitkä ovat komission mielestä 
nykyisten kilpailumääräysten seuraukset postimonopoleille ja 
-palveluille. 
Direktiivissä asetetaan jäsenvaltioille useita myönteisiä velvollisuuksia, pääasiassa velvoite 
tarjota korkealaatuisia postipalvelulta. Direktiivissä jäsenvaltioille annetaan myös oikeus 
asettaa postilaitoksille yleispalveluita koskevia velvoitteita tai vaatimaan kilpailevia 
postialan toimijoita tukemaan rahallisesti yleispalvelun rahoittamiseksi tarkoitettua 
rahastoa. 
Tiedonanto taas perustuu kilpailuoikeuteen, joten siinä korostetaan, että tietynlainen 
käyttäytyminen ei ole sallittua jäsenvaltioille eikä määräävässä asemassa oleville postialan 
toimijoille. Koska tiedonannossa selitetään olemassa olevaa oikeutta, siinä on käyttävä 
samoja käsitteitä kuin perustamissopimuksen kilpailusäännöissä. 
6. Tiedonantoluonnoksen sisältö 
Tiedonantoluonnoksen 1 kohta sisältää määritelmiä, j otka ovat myöhemmän tekstin 
kannalta tarpeellisia. Direktiivissä ja tiedonantoluonnoksessa esiintyvien 
määritelmien on tarkoitus olla samat. 
Seuraavaksi selitetään 2 kohdassa, mitä tarkoitetaan julkisilla yrityksillä ja 
perustamissopimuksen 90 artiklan 1 kohdan nojalla erityis- tai yksinoikeuksia 
saaneilla yrityksillä. 
Sen jälkeen selitetään 3 kohdassa, miten palvelujen tarjoamisen vapautta on 
tulkittava perustamissopimuksen 59 artiklan nojalla. Luvussa käsitellään myös 
toimilupien myöntämistä. 
Komission näkemyksiä postialan merkityksellisistä markkinoista kuvataan 4 
kohdassa. Siinä selitetään, miksi julkisten postialan toimijoiden katsotaan olevan 
määräävässä asemassa, ja käsitellään tällaisen aseman mahdollisia väärinkäytöksiä 
suhteessa postipalveluiden käyttäjiin ja kilpailijoihin. 
5 kohdassa selitetään yleisesti, millaiset poikkeukset kilpailun rajoittamista 
koskevasta yleisestä kiellosta voivat olla kilpailuoikeuden kannalta hyväksyttäviä 
ja kuinka näitä voitaisiin komission mielestä soveltaa postialaan. Tämä käsittää 
sellaiset aiheet kuin kirjanpidon avoimuus ja syrjimätön pääsy posti verkkoon. 
Valtion tuen myöntämistä postialan toimijoille ohjaavat periaatteet selvitetään 6 
kohdassa. 
7 kohdassa käsitellään saatujen kokemusten perusteella tehtävää tiedonannon 
arviointia, mikä on tarkoitus toteuttaa vuonna 2000. 
7. Julkisen kuulemisen tulokset 
Julkisen kuulemisen tuloksena komissio on tähän mennessä saanut 46 huomautusta. Luku 
ei sisällä Euroopan parlamentin (väliaikaista), neuvoston, sosiaali-ja talouskomitean eikä 
alueiden komitean lausuntoa. Jotkut huomautukset ovat erittäin lyhyitä ja koskevat vain 
yhtä tai kahta asiaa, toiset ovat erittäin yksityiskohtaisia ja koskevat tiedonantoluonnoksen 
lähes jokaista kohtaa. 
Vastaajat voidaan jakaa useisiin ryhmiin, joiden edut poikkeavat toisistaan: julkiset ja 
yksityiset postialan toimijat, ammattiyhdistykset, käyttäjäjärj estot, yritysten yhdistykset ja 
muut järjestöt, kansalliset sääntelyviranomaiset ja jäsenvaltiot. Tiettyjen vastaajien 
sijoittaminen edellä mainittuihin eturyhmin ei aina ollut itsestään selvää. Suhtautuminen 
tiedonantoluonnokseen vaihtelee ryhmien välillä, mutta pysyy samanlaisena useimpien 
ryhmien sisällä. 
Vastaajien enemmistö, 60 prosenttia (28 vastaajaa 46:sta), suhtautuu myönteisesti 
tiedonannon sisältöön ja tukee lopullisen toisinnon julkaisemista. Seuraavassa esitellään 
tärkeimmät huomautukset vastaajaryhmittäin. 
7.1 Julkiset postialan toimijat 
PostEurop, joka Euroopan postialan julkisten toimijoiden yhdistys, ja Maailman postiliitto 
on luokiteltu tähän vastaajaryhmään. PostEuropin ja Maailman postiliiton vastaukset ovat 
samanlaisia kuin useimpien yksittäisten postialan julkisten toimijoiden antamat vastaukset. 
Suurin osa postialan julkisista toimijoista ei kannata tiedonantoluonnoksen sisältöä sen 
nykyisessä muodossa. Niiden mielestä tiedonantoluonnoksen lähestymistapa ja sanamuoto 
ovat edelleen erilaisia kuin direktiivissä. Vaikka suurin osa julkisista toimijoista kannattaa 
markkinoiden asteittaista ja valvottua vapauttamista, ne ovat huolissaan vapauttamisen 
mahdollisista vaikutuksista suoramainontaan ja maahan tulevaan rajat ylittävään postiin. 
Useimmat postialan julkiset toimijat pelkäävät, että näiden markkinoiden vapauttaminen 
johtaa jakelupalveluiden kohtuuttomaan siirtymiseen kilpailijoille tai varattujen 
palveluiden kiertämiseen. Postialan julkiset toimijat sellaisissa jäsenvaltioissa, jotka ovat 
vapauttaneet suoramainonnan osittain tai kokonaan, eivät vahvista tätä näkemystä. Eräät 
julkiset toimijat ovat sitä mieltä, että postilähetysten sisältöön tai alkuperään perustuva 
vapauttaminen aiheuttaa käytännön ongelmia. Maahan tulevan ulkomaanpostin 
vapauttamiseen väitetään liittyvän erityisiä ongelmia Irlannissa ja Luxemburgissa. Näissä 
jäsenvaltioissa ulkomailta tulevan postin osuus on selvästi suurempi kuin Euroopan 
unionissa keskimäärin. 
Postialan julkiset toimijat sellaisissa jäsenvaltioissa, joissa postimarkkinat on vapautettu 
kokonaan, kannattavat vastavuoroista markkinoille pääsyä. Ne pelkäävät, että julkiset 
toimijat, joiden kotimarkkinat ovat suojatut ja joilla voi olla suuret varatut alueet, pyrkivät 
maantieteellisille markkinoille laajentaakseen toimintaansa. 
Pääsy erikoistuneempien palveluiden markkinoille aiheuttaa hämmennystä. Eräät toimijat 
pelkäävät, että niiden on avattava (mahdollisesti osittain) verkkonsa jokaiselta asiakkaiden 
ja kilpailijoiden haluamalta kohdalta. Suurin osa julkisista toimijoista suosittelee, että 
direktiivin (lopullisen muodon) ja tiedonannon välistä yhteensovittamista parannetaan ja 
toivoo niiden julkaisemista yhdessä. 
Tiedonantoluonnokseen kannustavassa hengessä vastanneet postialan toimijat ovat 
todenneet, että niillä on myönteisiä kokemuksia vapauttamisesta. Nämä toimijat 
painottavat, että postimarkkinoiden todellinen uhka on niiden korvaaminen esimerkiksi 
telekopiolla ja sähköpostilla. Ne kannattavat selvään ja lyhyeen aikatauluun perustuvaa 
vapauttamista ja toivovat uuden säätelyn olevan mahdollisimman vähäistä. 
7.2 Yksityiset postialan toimijat I 
Yksityisten postialan toimijoiden reaktiot ehdotettuun asteittaiseen vapauttamiseen ovat 
yksimielisen myönteisiä. Nämä toimijat kannattavat komission tulkintaa kilpailusäännöistä 
ja suhtautuvat erittäin myönteisesti tiedonannon kilpailusääntöjen soveltamiseen tuomaan 
selvyyteen. Yksityiset toimijat odottavat rehellistä kilpailua postialalla ja niille sallitun 
toiminnan laajenemista. Varattujen ja varaamattomien palveluiden välisten ristikkäistukien 
mahdollinen jatkuminen aiheuttaa huolta, ja komission huomiota kiinnitetään kysymykseen 
alv:n soveltamisesta. 
7.3 Ammattiyhdistykset 
Ammattiyhdistyksiltä saatu palaute koskee vapauttamisen mahdollisia 
työllisyysvaikutuksia. Pelätään, että postialan toimijoiden pyrkimykset tehokkuutensa 
parantamiseksi ja kilpailun kasvaminen postialalla johtavat työpaikkojen huomattavaan 
vähenemiseen. Myös direktiivin ja ilmoituksen yhteensovittamisesta ollaan huolestuneita. 
Jos suuntaviivat osoittautuvat tarpeellisiksi, ammattiyhdistykset toivovat niiden 
julkaisemista vasta direktiivin antamisen jälkeen. 
7.4 Postipalveluiden käyttäjiä edustavat järjestöt 
Käyttäjien järjestöt ovat yksimielisesti postimarkkinoiden asteittaiseen* vapauttaminen^ 
kannalla. Niiden mielestä käyttäjillä tulee olla mahdollisuus tehdä valintansa useiden 
postipalvelujen tarjoajien välillä. Eräät järjestöt suosittelevat suoramainonnan ja maahan 
tulevan ulkomaanpostin pitämistä varattavan alueen ulkopuolella. On mielenkiintoista 
havaita, että julkiset postialan toimijat sanovat haluavansa suojella palvelun laatua ja 
käyttäjien etua säilyttämällä laajan varatun alueen, mutta käyttäjiä edustavat järjestöt 
\ 
odottavat palvelun laadun paranevan ja tariffien laskevan kasvavan kilpailun kautta. 
Direktiivin ja ilmoituksen välistä johdonmukaisuutta pidetään huolenaiheena. 
7.5 Yritysten yhdistykset ja muut järjestöt 
Postipalveluiden sekakomitea kuuluu tähän ryhmään. Komitea varmistaa työnantajien ja 
työntekijöiden välisen vuoropuhelun postialalla. Postipalveluiden sekakomitean reaktiot 
ovat samanlaisia kuin useimmilta julkisilta postialan toimijoilta saatu palaute (katso 
selvitys edellä). Suurin osa yhdistyksistä ja muista järjestöistä on ilmaissut myönteisen 
suhtautumisen tiedonantoon ja kannattaa kilpailun lisäämistä postialalla. Nämä järjestöt 
painottivat voimakkaasti kirjanpidon avoimuuden lisäämistä ja varattujen ja 
varaamattomien palveluiden välisen ristikkäistuen tiukkaa valvontaa. Järjestöt haluavat 
ristikkäistuen jäävän mahdollisimman vähäiseksi. Palvelun laadun on parannuttava, ja 
tämän odotetaan tapahtuvan vapauttamisen ja kilpailun seurauksena. Yhdistysten ja 
muiden järjestöjen vähemmistö ilmaisi huolestuneisuutensa direktiivin ja 
nykyisenmuotoisen tiedonannon välisestä yhteensovittamisesta. Euroopan sokeiden liitto 
pyysi erityismääräyksiä sokeita varten. 
7.6 Kansalliset sääntelyviranomaiset ja jäsenvaltiot 
Selvä enemmistö kuulemiseen vastanneista kansallisista sääntelyviranomaisista ja 
jäsenvaltioista kannattaa tiedonantoluonnosta. Tähän ryhmään kuuluu Euroopan postialan 
sääntelyviranomaisten komitea CERP, joka edustaa kaikki postialan sääntelyviranomaisia 
Euroopan unionissa. 
Ainoastaan muutama kansallinen sääntelyviranomainen on antanut erillisen vastauksen. 
CERP tukee tiedonantoa, mutta sen mielestä direktiivin ja tiedonannon välistä 
johdonmukaisuutta on parannettava suuremman oikeusvarmuuden saavuttamiseksi. CERP 
on huolissaan avoimen pääsyn periaatteen soveltamisesta. Ristikkäistukien rajoittaminen 
on tärkeää kansallisille sääntelyviranomaisille. 
Useimmat oman vastauksen toimittaneista jäsenvaltioista pitävät direktiivin ja tiedonannon 
välistä johdonmukaisuutta tärkeänä. Eräs jäsenvaltio arvostaa komission yritystä selkeyttää 
kilpailusääntöjen soveltamista postialalla, mutta vastustaa voimakkaasti suoramainonnan 
10 
ja maahan tulevan ulkomaanpostin vapauttamista, koska siihen liittyy uhka, että "parhaat 
viedään päältä" ja palveluja kierretään. Toinen jäsenvaltio kiinnitti erityistä huomiota 
postialan uudistusten yhteiskunnallisiin vaikutuksiin ja tarpeeseen parantaa rajat ylittävien 
postipalvelujen laatua. Eräs jäsenvaltio ilmoitti tukevansa ilmoitusta ja direktiiviä, mutta 
pitävänsä parempana niiden julkaisemista yhdessä. Eräs toinen jäsenvaltio kannattaa 
lämpimästi tiedonantoa ja sen tarjoamaa opastusta ja kehottaa voimakkaasti jatkamaan 
vapauttamista. Toinen jäsenvaltio vahvistaa komission valtuudet antaa tiedonantoja tukee 
sen julkaisemista. Tämä jäsenvaltio korostaa, että tiedonannossa ilmaistaan riittävän 
selvästi, minkä kannan komissio aikoo omaksua kilpailusääntöjen tulkinnan ja 
soveltamisen sekä palvelujen vapaan tarjoamisen suhteen. 
8. Päätelmät ja seuranta 
Kuten edellä todettiin, täydelliset huomautukset toimitetaan pyynnöstä. Suurimmassa 
osassa huomautuksia tuetaan tiedonantoluonnosta. Olisi äärimmäisen vaikeaa asettaa 
saatuja huomautuksia tärkeysjärjestykseen ja tehdä tämä puolueettomasti sekä arvioida 
tiedonannon saama yleinen vastaanotto tällä perusteella. Huomautukset heijastavat eri 
ryhmien erityisiä etuja. Epävarmuus postialan tulevasta kehityksestä, mikä on 
väistämätöntä myös ilman vapauttamista ottaen huomioon tekniikan kehityksen, tekee 
postialan julkisten toimijoiden ja ammattiyhdistysten asenteista puolustautuvia. Useat 
vastaajista ovat huomauttaneet muodollisesti, että tiedonantoluonnosta ei pitäisi hyväksyä 
ennen direktiiviä ja että tiedonantoluonnoksessa ei aina käytetä samaa sanamuotoa kuin 
direktiivissä. Vastaajia näyttää huolestuttavan näissä huomautuksissa tasapainon 
ylläpitäminen harmonisoinnin ja vapauttamisen välillä sekä kovenevien markkinoiden 
vaikutus. Tätä lukuun ottamatta ollaan laajalti yksimielisiä kilpailun aloittamisen tai 
lisäämisen eduista postialalla. On selvää, että tiedonantoluonnoksen saamaa yleistä 
vastaanottoa voidaan parantaa huomattavasti selventämällä sen merkitystä ja oikeudellista 
asemaa. Komission yksiköiden ja eräiden osapuolten väliset keskustelut ovat osoittautuneet 
hyödyllisiksi tässä suhteessa. Pelko siitä, että lopullinen direktiivi ja tiedonanto eivät 
vastaa toisiaan, voidaan poistaa julkaisemalla tiedonanto lopullisessa (muokatussa) 
11 
muodossaan. Monet vastaajat kannattivat päätöstä lykätä tiedonannon julkaisemista vuoden 
loppuun. 
Julkisessa kuulemisessa saatu palaute analysoidaan tarkemmin postidirektiiviä koskevan 
päätöksentekomenettelyn edetessä ja otetaan huomioon viimeisteltäessä tiedonantoa. Sama 
koskee Euroopan parlamentin, neuvoston, sosiaali- ja talouskomitean sekä alueiden 
komitean antamia lausuntoja. Julkisen kuulemisen perusteella on käynyt selväksi, että 
tiedonantoluonnoksen tekstiä voidaan parantaa, jotta tärkeistä aiheista, kuten määritelmistä, 
yleispalvelusta, varattujen alueiden ja erityis- ja yksinoikeuksien välisistä suhteista, 
markkinoille pääsyä koskevista periaatteista ja ristikkäistuista päästään parempaan 
selvyyteen. Euroopan parlamentti päätti postialan yhdenmukaistamista koskevan direktiivin 
ensimmäisen käsittelyn 9 päivänä toukokuuta 1996. Direktiiviluonnoksen käsittely jatkuu 
Euroopan parlamentissa ja neuvostossa. Asiassa vuoden loppuun mennessä saavutetut 
tulokset otetaan huomioon viimeisteltäessä direktiiviluonnosta ennen sen julkaisemista 
virallisessa lehdessä. 
12 
Liite 1 
LUETTELO JULKISESSA KUULEMISESSA SAADUSTA KIRJALLISESTA 
PALAUTTEESTA 
Julkiset postialan toimijat 
La Poste/De Post (Belgia) 1 
Post Danmark (Tanska) 2 
Deutsche Post AG (Saksa) 3 
La Poste (Ranska) 4 
An Post (Irlanti) 5 
Postes et Télécommunications (Luxemburg) 6 
PTT Post (Alankomaat) 7 
Finland Post Ltd. (Suomi) 8 
Posten pâ Aland (Suomi) 9 
Sweden Post (Ruotsi) 10 
The Post Office (Yhdistynyt kuningaskunta) 11 
PostEurop 12 
Maailman postiliitto 13 
Yksityiset postialan toimijat 
Association of European Document Exchanges 14 
Association of European Express Carriers 15 
The European Express Organisation 16 
Transport Development Group plc, Consumer Division (Yhdistynyt kuningaskunta) 17 
Transport en Logistiek Nederland (Alankomaat) 18 
Ammattiyhdistykset 
Communication Workers' Union / Communication Managers' Association 
(Yhdistynyt kuningaskunta) 19 
Deutsche Postgewerkschaft (Saksa) 20 
Postal Telegraph and Telephone International 21 
Sindicato Nacional dos Trabalhadores dos Correios e Telecomunicaçôes (Portugali) 22 
Postipalvelujen käyttäjiä edustavat järjestöt 
Bureau Européen des Unions des Consommateurs 23 
European Mail & Express Services Users' Association 24 
European Mail Order and Distance Selling Trade Association 25 
Federation of European Direct Marketing 26 
13 
Mail Users' Association Ltd (Yhdistynyt kuningaskunta) 27 
The Reader's Digest Association Inc 28 
Yritysten yhdistykset ja muut järjestöt 
British Printing Industries Federation (Yhdistynyt kuningaskunta) 29 
Envelope Makers' & Manufacturing Stationers' Association 
(Yhdistynyt kuningaskunta) 30 
EU Committee pf the American Chamber of Commerce in Belgium 31 
European Blind Union 32 
European Centre of Enterprises with Public Participation 33 
Fédération Française des Sociétés d'Assurance (Ranska) 34 
International Chamber of Commerce 35 
Union of Industrial and Employers' Confederations of Europe 36 
Postipalveluiden sekakomitea 37 
Kansalliset sääntelyviranomaiset ja jäsenvaltiot 
Ministère de l'Economie et des Télécommunications (Belgia) 38 
Bundesministerium fur Post und Telekommunikation (Saksa) 39 
Ministère de La Poste, des Télécommunications et de l'Espace (Ranska) 40 
Hoofddirectie Telecommunicatie en Post (Alankomaat) 41 
Bundesministerium fur Öffentliche Wirtschaft und Verkehr (Itävalta) 42 
Institute das Comunicaçoes de Portugal .'. 43 
Ministry of Transport and Communications (Suomi) 44 
Department of Trade and Industry (Yhdistynyt kuningaskunta) 45 
CERP 46 
14 
ISSN 1024-4492 
KOM(96) 480 lopullinen 
ASIAKIRJAT 
FI 08 10 
Luettelonumero : CB-CO-96-487-FI-C 
ISBN 92-78-09710-1 
Euroopan yhteisöjen virallisten julkaisujen toimisto 
L-2985 Luxemburg 
Ib